**Pozdravljen/-a!**

**Pred nami je novo besedilo, nova pesem. Sledi mojim napotkom in se »pogovarjaj« z mano, prav?**

**Katere poklice poznaš?** *(Npr.: učitelj, odvetnik, mesar, prodajalec, pek… )***V katerih od naštetih poklicev zaposleni v glavnem delajo ponoči?** *(Peki.)* **Zakaj?** (*Da lahko kupci že navsezgodaj zjutraj kupijo svež kruh.)*

**Imaš rad kruh? Katerega imaš najraje? Opiši, kakšnega okusa je? Včasih so si ljudje kruh spekli sami doma, ali pa so ga kupili pri peku. Kako pa je danes?**

**Kaj meniš o pregovoru ″*Iz te moke ne bo kruha.*″?**

**Kaj pomeni *živeti ob kruhu in vodi*?**

**Poznaš še kakšen pregovor o kruhu?**

Npr.: *Zarečenega kruha se največ poje.*

 *Kruha ne naredi moka ampak roka.*

 *S trebuhom za kruhom.*

**Ali veš, da je o pekih pisal že Janez Vajkard Valvasor. V svoji knjigi Slava vojvodine Kranjske opisuje življenje ljudi konec 17. stoletja. V njej omenja tudi goljufive peke.**

**Namreč, v starih časih so peke pogosto obtožili, da goljufajo. S tem je bilo pa takole: kruh je včasih vedno stal enako. Če se je podražila moka, se ni podražil hlebec, ampak so ga spekli iz manj moke, in tako se je včasih zgodilo, da je bil tudi lažji, kot bi moral biti. In če so to kupci opazili …**

**Prav o tem, kako so živeli peki v stari Ljubljani in kakšna kazen jih je lahko doletela, piše Niko Grafenauer v pesmi Peki.**

***Pripravi berilo in zvezek za slovenščino.***

**\*\*Odpri interaktivno gradivo** na [www.radovednih-pet.si](http://www.radovednih-pet.si/) - **berilo, poišči pod poezija pesem - Niko Grafenauer: Peki in poslušaj avdioposnetek.**

**\*\*Odpri berilo na str. 22:** **Preberi pesem in poišči nerazumljive besede**. Razlago poišči v slovarčku .

**\*\*Ustno odgovori na vprašanja: \*\*\***

**1. Zakaj so staroljubljanski meščani peke *pogosto namakali v reki*?**

 **Veš, v kateri reki so jih namakali?**

**2. Pesem pravi, da so bili peki, ki so jih namakali v reki, čisti.**

 **Zakaj so bili čisti? Bi bili tudi danes čisti, če bi jih namakali v Ljubljanici?**

**3. Koliko so peki zaslužili, če so kruh prodajali *zastonj ali za dober tek*?**

**4. Kdaj rečemo, da kakšen človek *»vzhaja kot testo«*?**

**5. Kaj se dejansko sveti v Ljubljanici ob polni luni?**

**6. Iz pesmi izpiši dvojice besed, ki se rimajo.**

**7. Spodnji vrstici napiši tako, da se bosta rimali:**

 ***Vsak pošten pek je v stari Ljubljani***

 ***prodajal kruh za dober tek ali zastonj.***

**8. Izmisli si smiselno nadaljevanje povedi, ki naj se rima z napisanim:**

 ***Kdor se napoka toplega kruha, ...***

**9*.* Kaj pomeni, da *so včasih kruh mesili iz moke, ki iz nje ni kruha?***

**10. *V stari Ljubljani so peki spekli,***

 ***kar koli so jim rekli*.**

 **Razloži verza. Kaj bi ti prosil peke, naj ti spečejo?**

**11. Kaj pomeni, da je bil staroljubljanski kruh *po meri za vsaka usta*?**

**Koliko kitic ima pesem? Kako je zgrajena vsaka od kitic?**

**Poišči rimane besede.**

**Poišči besede oz. besedne zveze, ki se v pesmi večkrat ponovijo.**

*(Odgovore boš našel spodaj.)*

**\*\*Čaka te še zapis v zvezek:**

|  |
| --- |
|  **Niko Grafenauer: Peki****število kitic: 5****število verzov: 23….5+4+6+4+4****rimane besede: peki-reki, isti-čisti, hrusta-usta, pek-tek, spekli-rekli,**  **domišljijo-pekarijo, moke-roke, kruha-duha, testom-mestom** **ponavljanje besed/besednih zvez: peki, v stari Ljubljani, kruh** |

 **Nova naloga: Obnovi pesem.**

Zapiši jo v zvezek.

  *Si končal? Saj je šlo, kajne?* ***To je to!***